Държавен вестник, бр. 54, 2012 г., стр. 77

БРОЙ  54	
Д Ъ Р Ж А В Е Н  В Е С Т Н И К 	
СТР.  77  
на министъра на отбраната или на оправо­
мощеното от него длъжностното лице по 
чл. 10, ал. 1.
(2) В заповедта по ал. 1 задължително се 
посочват:
1. длъжностното лице, което я издава;
2. правните и фактическите основания за 
прекратяване на договора;
3. разпоредителна част, която съдържа:
а) права и задължения, ред за изпълнение;
б) разпоредби за водене на военен отчет;
в) имуществени последици от прекратяване 
на договора по ал. 1;
г) срок за сдаване на длъжността от ре­
зервиста;
д) срок и ред за обжалване на заповедта.
(3) Срокът за сдаване на длъжността може 
да бъде до 3 работни дни в зависимост от 
спецификата на длъжността.
(4) Копия от заповедта по ал. 1 се изпра­
щат до съответната териториална структура 
за водене на военния отчет и до военното 
формирование или структура на пряко под­
чинение на министъра на отбраната, в което 
се изпълнява договорът.
(5) Ръководителят на съответната терито­
риална структура за водене на военния отчет 
запознава резервиста със съдържанието на 
заповедта по ал. 1 срещу подпис и му връчва 
известие за явяване във военното формиро­
вание или структура на пряко подчинение 
на министъра на отбраната за сдаване на 
длъжността. Ако резервистът е на активна 
служба, командирът (началникът) на военното 
формирование или ръководителят на струк­
тура на пряко подчинение на министъра на 
отбраната го запознава със съдържанието на 
заповедта по ал. 1 срещу подпис.
(6) Срокът за сдаване на длъжността започва 
да тече от деня на явяването на резервиста 
във военното формирование или в съответната 
структура на пряко подчинение на министъ­
ра на отбраната или от първия работен ден, 
следващ запознаването на резервиста със за­
поведта от съответния командир (началник) 
или ръководител.
(7) След сдаване на длъжността командирът 
(началникът) на военното формирование или 
ръководителят на структура на пряко подчи­
нение на министъра на отбраната връчва на 
резервиста копие от заповедта по ал. 1 и из­
дава заповед за отчисляване на резервиста от 
списъчния състав на военното формирование/
структурата. Копие от заповедта за отчисля­
ване се връчва на резервиста и се изпраща 
копие в съответната териториална структура 
за водене на военния отчет в 3-дневен срок 
от издаването є.
(8) Командирът (началникът) на военното 
формирование или ръководителят на струк­
турата на пряко подчинение на министъра 
на отбраната издава заповед за отчисляване 
на техниката-резерв от списъчния състав на 
военното формирование/структурата. Копие 
от заповедта за отчисляването се изпраща 
в съответната териториална структура за 
водене на военния отчет в 3-дневен срок от 
издаването є.
(9) Ръководителят на съответната терито­
риална структура за водене на военния отчет 
запознава собственика на техника-резерв със 
съдържанието на заповедите по ал. 1 и 8 и 
му връчва копие от заповедите срещу подпис. 
(10) Ръководителят на териториалната 
структура за водене на военния отчет връч­
ва срещу подпис на работодателя/органа по 
назначаването заповедта по ал. 1 след полу­
чаване на копие от заповедта за отчисляване 
на резервиста от списъчния състав на фор­
мированието/структурата. 
(11) В случай че резервистът/собственикът 
на техника-резерв или работодателят/органът 
по назначаването откажат да се запознаят/да 
получат копие от заповедта по ал. 1, отказът 
се удостоверява с подписа на двама свидете­
ли, а при неявяване заповедта се изпраща на 
постоянния адрес на резервиста/собственика 
на техника-резерв и на посочения в договора 
адрес на работодателя/органа по назначаване­
то с препоръчано писмо с обратна разписка. 
(12) Когато в мотивите на заповедта за 
прекратяване на договора за служба в добро­
волния резерв или за предоставяне на техника 
в доброволния резерв се съдържат факти и све­
дения, съставляващи класифицирана инфор­
мация, на резервиста/собственика на техника 
и на работодателя/органа по назначаването 
се връчва препис-извлечение от заповедта, 
което не съдържа такава информация.
(13) Договорът за служба в доброволния 
резерв или за предоставяне на техника в 
доброволния резерв се прекратява от датата 
на връчване на заповедта по ал. 1, освен в 
случаите по:
1. чл. 30, т. 2 от Закона за резерва на въ­
оръжените сили на Република България – от 
датата на навършване на пределната възраст;
2. чл. 30, т. 10 от Закона за резерва на въ­
оръжените сили на Република България – от 
датата на смъртта.
Чл. 14. (1) Прекратяване на договора за 
служба в доброволния резерв или за предос­
тавяне на техника-резерв на основание чл. 30, 
т. 1 или чл. 70, т. 1 от Закона за резерва на 
въоръжените сили на Република България (по 
взаимно съгласие на страните) се извършва 
при спазване на следната процедура:
1. резервистът подава до министъра на 
отбраната или до оправомощеното от него 
длъжностното лице по чл. 13, ал. 1 заявление, 
към което прилага становището на работода­
теля/органа по назначаването;